**ოლექსი გორბუნოვი** (Олексій Сергійович Горбунов 29 ოქტომბერი, 1961კიევი, უკრაინის სსრ, სსრკ) — საბჭოთა და უკრაინელი თეატრისა და კინოს მსახიობი. უკრაინის სსრ დამსახურებული არტისტი (1989). უკრაინის სახალხო არტისტი (2016).

ბიოგრაფია
---------

ოლექსი გორბუნოვი დაიბადა 1961 წლის 29 ოქტომბერს კიევში. ბავშვობა რუსანივკას მასივში გაატარა. 1978 წელს, სკოლის დამთავრებისთანავე ვერ შესძლო კიევის კარპენკო-კარის თეატრალურ ინსტიტუტში ჩაბარება, რადგან არ იყო კომკავშირის წევრი. 1978-1979 წლებში მუშაობდა ლესია უკრაინკას სახელობის თეატრში, ამწყობ-მემონტაჟედ, ასისტენტად საკოსტიუმეროში. თეატრში, ადა როგოვცევას წყალობით, იგი შეხვდა მსახიობის მეუღლეს, ასევე მსახიობს და პედაგოგს კოსტიანტინ სტეპანკოვს.

1984 წელს დაამთავრა კიევის კარპენკო-კარის სახელობის თეატრალური ხელოვნების ინსტიტუტი (კოსტიანტინ სტეპანკოვის კურსი). თავის პირველ ფილმში „ტვირთი მარკირების გარეშე" ოლექსიმ მსახიობობა სასწავლებლის დიპლომის აღებისთანავე დაიწყო.

1984-1995 წლებში იყო მსახიობი ალექსანდრე დოვჟენკოს სახელობის კინოსტუდიის კინომსახიობთა თეატრ-სტუდიაში. 1985-1987 წლებში მსახურობდა საბჭოთა არმიის რიგებში. 1990-იან წლებში კინოსტუდიაში კრიზისის გამო ის ტაქსის მძღოლად მუშაობდა. რეჟისორი ვოლოდიმირ პოპკოვი დაეხმარა კინო-გადაღებებზე დაბრუნებაში, მიიწვია ის ჯამბაზ შიკოს როლზე მრავალსერიიან სატელევიზიო ფილმში „გრაფინია დე მონსორო" .

მუშაობდა კინომსახიობის თეატრ-სტუდიაში, კერძო კამერულ თეატრში მ. ნესტანტინერისა და კიევის ლესია უკრაინკას სახელობის რუსული დრამის თეატრში. უკრაინულ ტელევიზიაში უძღვებოდა გადაცემებს „ღამის მაღვიძარა" (1998 წ.) და „სასწაული ხალხი" (2008 წ.). თამაშობდა ოლეგ მენშიკოვის „თეატრალური საზოგადოება 814"-ის სპექტაკლებში. შეასრულა ერთ-ერთი როლი ტელესერიალში „გვარდია"  .

ზოგჯერ ჩნდება Optimus Gang-ის ვიდეოში თანამემამულე ბლოგერებთან ერთად YouTube-ზე.

### მუსიკა

ორგანიზატორი და წამყვანია ორი დისკოთეკის კიევში: „ჯანკოი" და „ჯუმანჯი". მუშაობდა დიჯეიდ კიევის რადიოსადგურებში „კონტინენტი" და „ნოსტალგია". ოლექსი არის ჯგუფ „მფრინავის სევდა"-ს სოლისტი.

ჟიტომირის რეგიონალური საბჭოს პრესსამსახური იტყობინება, რომ 2021 წლის 4 თებერვალს, ჯგუფ „მფრინავის სევდა"-ს ფრონტმენი კოლექტივის სხვა წევრებთან ერთად გამოვიდა 95-ე საჰაერო-სადესანტო ბრიგადის სამხედროებისთვის, მათი ოჯახის წევრებისთვის, ასევე.ჟიტომირის სერგეი კოროლიოვის სახელობის სამხედრო ინსტიტუტის იუნკერებისთვის. მსახიობმა შეასრულა მინისპექტაკლი-კონცერტი  .

სამოქალაქო პოზიცია
------------------

2014 წლის 3 დეკემბერს, რუსეთ-უკრაინის ომის დროს, მან უარი თქვა ყველა რუსულ ფილმში მონაწილეობაზე. შემდგომში გორბუნოვმა განაცხადა, რომ ომის დასრულებამდე არ განიხილავს რუსეთის ფედერაციაში მუშაობის შესაძლებლობას.

პირადი ცხოვრება
---------------

* პირველი ცოლი — მხატვარი სვიტლანა ლოპუხოვა
	+ ქალიშვილი - ანასტასია გორბუნოვა

* მეორე ცოლი - ირინა კოვალიოვა
	+ ქალიშვილი - სოფია გორბუნოვა

* 2016 : უკრაინის სახალხო არტისტი - *სახელმწიფოს მშენებლობაში შეტანილი მნიშვნელოვანი პირადი წვლილისთვის, უკრაინის სახელმწიფოს სოციალურ-ეკონომიკური, სამეცნიერო-ტექნიკური, კულტურულ-საგანმანათლებლო განვითარებაში, უკრაინული საზოგადოების კონსოლიდაციის მიზეზით, მრავალწლიანი კეთილსინდისიერი მუშაობისთვის*
* 1991 : უკრაინის სსრ დამსახურებული არტისტი - *რესპუბლიკის სოციალურ-ეკონომიკურ განვითარებაში პირადი წვლილისთვის, ეროვნული კულტურისა და ხელოვნების აღორძინების, მაღალი პროფესიული უნარებისა და საზოგადოებრივ ცხოვრებაში აქტიური მონაწილეობისთვის*
* 2008 : ჯილდო „ოქროს არწივი" მამაკაცის საუკეთესო როლისთვის ფილმში „12"
* 2011 : ტელეტრიუმფის ჯილდო ნომინაციაში „სატელევიზიო ფილმის/სერიალის მსახიობი (მამაკაცის როლის შემსრულებელი)"

ფილმოგრაფია
-----------

სქოლიო
------



1. ↑  **Error:No page id specified** YouTube-ზე
2. ↑  Концерт для військовослужбовців - Олексій Горбунов заспівав у Житомирі - izhytomyryanyn.com uk. ციტირების თარიღი: 2022-02-11.
3. ↑  Олексій Горбунов відмовився від участі в усіх російських фільмах.
4. ↑   *Поки війна не закінчиться, я не можу працювати в Росії – Горбунов*,
5. ↑  „Актер алексей горбунов: «когда в семье лад и работа -- в кайф, нервные нити не рвутся, а..." (ინგლისური). დაარქივებულია ორიგინალიდან — 7 травня 2017. ციტირების თარიღი: 2017-04-14. შეამოწმეთ თარიღის პარამეტრი `|archive-date=`-ში (დახმარება)
6. ↑  Указ Президії Верховної Ради Української РСР № 1194-XII від 17 червня 1991 року «Про відзначення молоді республіки державними нагородами Української РСР».